# Bedømmelse

1. [At tilmelde sig som bedømmer](reviewing#sign-up)
1. [Færdiggør en bedømmelse](reviewing#complete-review)
1. [Færdiggør din brugerprofil](reviewing#complete-user-profile)

En bedømmer spiller en vigtig rolle i forbindelse med at sikre kvaliteten af videnskabelige udgivelser. Dette afsnit beskriver, hvordan man færdiggør en bedømmelse.

## <a name="sign-up"></a>At tilmelde sig som bedømmer

Når du registrerer dig som bruger af websitet, kan du blive bedt om at indskrive dig som bedømmer. Hvis muligheden er aktiveret kan du til hver en tid tilføje rollen som bedømmer, selvom du allerede har ladet dig registrere, ved at vælge [brugerprofilsiden](/user-profile).

Du vil også blive bedt om at specificere dine bedømmerinteresser, så redaktørerne har en bedre chance for at vælge de rette bedømmere til en indsendelse.

I mange tilfælde kan du allerede have været tilføjet systemet som bedømmer. Dette sker, hvis en redaktør ønsker at invitere dig til at bedømme en indsendelse, selvom du endnu ikke er registreret i systemet.

## <a name="complete-review"></a>Færdiggør en bedømmelse

Du kan se, om du er blevet bedt om at foretage en bedømmelse ved at gå til siden ’[Indsendelser](submissions)’ under de redaktionelle sider \(Dashboard\). Hvis der ligger indsendelser i feltet ’Mine tildelte’ kan du klikke på det link, der indikerer hvilket trin de er nået i bedømmelsesprocessen.

### Anmodning

Det første trin beder dig om at acceptere eller afvise anmodningen om at forestå bedømmelsen. Du vil her finde de relevante indsendelsesoplysninger, såvel som tidsfrist for svar på anmodning og færdiggørelse af bedømmelse.

### Retningslinjer

Læs venligst eventuelle retningslinjer for bedømmelser, som tidsskriftet måtte have indskrevet, for at sikre, at du er i stand til levere en bedømmelse i overensstemmelse med ønskede formater og standarder.

### Download og bedømmelse

Her finder du bedømmelsesfilerne, som du kan downloade og bedømme på denne side. Når du har vurderet filerne, bedes du indskrive din bedømmelse i de to tekstbokse.

Kommentarer, der skal deles med forfatteren, skal sættes i øverste tekstboks. Den nederste tekstboks er til kommentarer, som kun kan læses af redaktøren.

Redaktøren har adgang til alle dine kommentarer, men denne opsætning sørger desuden for, at du kan dele informationer med redaktøren, som det ikke er hensigtsmæssigt at dele med forfatteren.

Hvis du har indsat din bedømmelse i en særskilt fil, kan den i stedet uploades nederst på siden.

Allernederst skal bedømmeren vælge en anbefaling til manuskriptet blandt følgende valgmuligheder: Acceptér, Rettelser er påkrævet, Fremsend igen til bedømmelse, Fremsend igen til andet sted/anden bedømmer, Afvis manuskript, Se kommentarer. Når bedømmeren klikker på "Fremsend bedømmelse til redaktør", åbnes en forberedt e-mail til redaktøren, og redaktøren kan se anbefalingen, den gemte bedømmelse \(som nu er låst\) og andre overførte filer. E-mailen kan redigeres af bedømmeren, inden den sendes.

### Afslutning

Du har færdiggjort din bedømmelse. Tak for din hjælp til at sikre kvaliteten af vores videnskabelige udgivelser.

En redaktør vil se på det og sende en bekræftelse pr. e-mail

En registrering af dine bedømmelser bibeholdes i systemet, så redaktørerne kan se og værdsætte de bedømmelser, du har udført for tidsskriftet.

## <a name="complete-user-profile"></a>Færdiggør din brugerprofil

Du kan tilføje mere information om dig selv, hvis du mangler det. Det sikrer redaktørerne den information, de har brug for i valget af bedømmere. Læs mere under ’[Brugerprofil](user-profile)’.

